SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr.277

**2022. gada 15. martā plkst. 10.00**

Videokonferences formātā

Sēdē piedalās:

**komisijas deputāti**:

**Juris Rancāns**

**Edvīns Šnore**

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Zenta Tretjaka**

**Atis Zakatistovs**

**uzaicinātās personas:**

* Tieslietu ministrijas Nozaru politikas departamenta Kriminālsodu izpildes politikas nodaļas vadītāja **Kristīne Ķipēna;**
* Tieslietu ministrijas Valststiesību departamenta direktore **Sanita Armagana;**
* Tieslietu ministrijas Valststiesību departamenta Konstitucionālo tiesību nodaļas juriste **Liene Zariņa;**
* Veselības ministra padomniece juridiskajos jautājumos **Dace Spaliņa;**
* Veselības ministrijas Sabiedrības veselības departamenta Vides veselības nodaļas vadītāja **Jana Feldmane;**
* Veselības ministrijas Veselības aprūpes departamenta Nozares cilvēkresursu attīstības nodaļas vadītāja **Kristīne Kļaviņa;**
* Izglītības un zinātnes ministrijas Juridiskā un nodrošinājuma departamenta direktors **Raimonds Kārkliņš;**
* Izglītības un zinātnes ministrijas Izglītības departamenta juriskonsulte **Ance Rudzīte;**
* Aizsardzības ministrijas Visaptverošas valsts aizsardzības ieviešanas koordinācijas nodaļas vecākā referente **Ieva Rubļevska;**
* Aizsardzības ministrijas Juridiskā departamenta direktores vietniece **Sanda Vistiņa;**
* Labklājības ministrijas parlamentārā sekretāre **Evita Zālīte-Grosa;**
* Labklājības ministrijasBērnu un ģimenes politikas departamenta vecākā eksperte **Daiga Filipsone;**
* Vides aizsardzības un reģionālās attīstības ministrijas Pašvaldību departamenta direktors **Viesturs Razumovskis;**
* Vides aizsardzības un reģionālās attīstības ministrijas Valsts ilgtspējīgas attīstības plānošanas departamenta direktors **Raivis Bremšmits;**
* Satiksmes ministrijas Drošības politiku koordinācijas nodaļas vadītājs **Viktors Līpenīts;**
* NBS Apvienotā štāba J4 departamenta Medicīnas pārvaldes priekšnieks **Normunds Vaivads;**
* Nacionālo bruņoto spēku Apvienotā štāba Juridiskās pārvaldes pārstāve **Madara Pāvele;**
* Latvijas Pašvaldību savienības padomniece juridiskajos jautājumos **Vineta Reitere;**
* Francijas institūta Latvijā direktores vietniece **Sandra Urtāne.**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Inese Silabriede, Māris Veinalds, Egita Kalniņa un Brenda Veiskate**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

*Izskatāmie dokumenti:*

*1. Labklājības ministrijas 14.03.2022. vēstule Nr. 33-1-0402/379;*

*2. Saeimas Juridiskā biroja 14.03.2022. vēstule Nr. 111.13/1-48-13/22;*

*3. Latvijas Pašvaldību savienības 14.03.2022. vēstule Nr. 202203/INIC167.*

Darba kārtība:

**1. Grozījumi “[Covid-19 infekcijas izplatības pārvaldības likumā"](http://tap.mk.gov.lv/lv/mk/tap/?pid=40487984) (1358/Lp13) 2. lasījums, steidzams.**

**2. Dažādi.**

J.Rancāns informē, ka minētais likumprojekts izskatāms steidzamības kārtā. Paziņo, ka par izskatāmo likumprojektu ir saņemti 5 priekšlikumi, un aicina sākt to izskatīšanu numuru secībā. Tāpat informē par komisijā saņemto Latvijas Pašvaldību savienības vēstuli, piedāvājot deputātiem lemt, vai likumprojektā iekļaut tajā minēto.

**Nr.1** – Labklājības ministrijas parlamentārās sekretāres E.Zālītes-Grosas priekšlikums – Izteikt 8.1 panta pirmās daļas pirmo teikumu ieteiktā redakcijā.

**D.Filipsone** informē, ka šis ir redakcionālas dabas priekšlikums.

**L.Millerei** nav iebildumu, vienīgi interesējas, vai tekstā nav pazudis vārds “un”.

**D.Filipsone** informē, ka ir gan pazudis.

**L.Millere** komentē, ka redaktori to izlabos.

**V.Reitere** paziņo, kaar šī priekšlikuma atbalstīšanu būtu atrisinātas Latvijas Pašvaldību savienības vēstulē paustās bažas.

**J.Rancāns** aicina deputātus atbalstīt šo priekšlikumu, redakcionāli precizējot.

*Deputātiem nav iebildumu.*

*Priekšlikums* ***Nr.1*** *komisijā* ***atbalstīts, redakcionāli precizējot****.*

Nr.2 – Saeimas Juridiskā biroja priekšlikums – Apvienot 49.10, 49.11, 49.12 un 49.13 pantus vienā pantā, attiecīgi mainot turpmāko pantu numerāciju.

L.Millere piedāvā apvienot vairākus pantus vienā, saturiski neko nemainot (ja regulējums attiecas uz vieniem un tiem pašiem subjektiem vai objektiem, tad jāveido viens pants ar vairākām daļām).

S.Armaganai nav iebildumu, tas ir juridiskās tehnikas jautājums.

**J.Rancāns** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.2*** *komisijā* ***atbalstīts****.*

Nr.3 – Saeimas Juridiskā biroja priekšlikums – Izteikt 49.14 panta tekstu ieteiktā redakcijā.

L.Millere informē, ka ar priekšlikumu tiek precizēts laika periods, to saskaņojot ar Veselības ministriju.

**J.Rancāns** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.3*** *komisijā* ***atbalstīts****.*

Nr.4 – Saeimas Juridiskā biroja priekšlikums – Izteikt 49.16 panta tekstu ieteiktā redakcijā.

L.Millere informē, ka tiek piedāvāts formulējums, kas būtu atbilstošāks likumā “Par pašvaldībām” lietotajiem jēdzieniem. Tāpat informē, ka Latvijas Pašvaldību savienība atsūtījusi savu redakciju, tādēļ aicina izteikties.

V.Reitere piekrīt JB redakcijai un pauž vēlmi normu papildināt arī ar finansēšanas kārtību.

A.Zakatistovs iebilst, uzskatot, ka tā būtu ārpusbudžeta budžetēšana – nevar izmantot komisiju, lai apietu ierasto budžetēšanas kārtību.

V.Reitere komentē, ka deleģējums ir ļoti plašs, nav zināms, kādi būs veicamie pasākumi, tādēļ būtu korekti paredzēt finansēšanas kārtību.

S.Armagana papildina, ka šāds uzdevums jau bija ārkārtējās situācijas rīkojumā, tagad tas tiek pārnests likumā.

 *Notiek sēdes dalībnieku diskusija.*

**J.Rancāns** aicina deputātus neatbalstīt Latvijas Pašvaldību savienības ierosinājumu, papildināt JB redakciju.

 **J.Rancāns** aicina deputātus balsot par komisijas priekšlikuma veidošanu, papildinot JB priekšlikumu ar Latvijas Pašvaldību savienības vēstulē minēto redakciju.

*Notiek balsošana.*

*Par – 4 (R.Bergmanis, I.Klementjevs, M.Možvillo, Z.Tretjaka); pret – 6 (J.Rancāns, E.Šnore, A.Bašķis, A.Latkovskis, M.Šteins, A.Zakatistovs); atturas – nav.*

*Komisijas priekšlikuma veidošana komisijā* ***nav atbalstīta****.*

**J.Rancāns** aicina deputātus balsot par JB priekšlikumu.

*Deputātiem nav iebildumu.*

*Priekšlikums* ***Nr.4*** *komisijā* ***atbalstīts****.*

Nr.5 – Saeimas Juridiskā biroja priekšlikums – Izteikt likumprojekta spēkā stāšanās noteikumu ieteiktā redakcijā.

L.Millere informē, ka nepieciešams mainīt likuma spēkā stāšanās termiņu, jo tas ir noteikts 2022. gada 1. marts.

*Deputātiem nav iebildumu.*

***J.Rancāns*** *aicina deputātus atbalstīt šo priekšlikumu.*

*Deputātiem nav iebildumu.*

*Priekšlikums* ***Nr.5*** *komisijā* ***atbalstīts****.*

J.Rancāns informē, ka visi priekšlikumi ir izskatīti.

J.Rancāns aicina deputātus balsot un atbalstīt likumprojektu kopumā otrajam galīgajam lasījumam.

*Notiek balsošana.*

*Par – 9 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Šteins, Z.Tretjaka, A.Zakatistovs); pret – 1 (M.Možvillo).; atturas – nav.*

*Deputāti atbalsta likumprojekta virzīšanu otrajam lasījumam.*

**LĒMUMS:**

- atbalstīt likumprojektu “Grozījumi Covid-19 infekcijas izplatības pārvaldības likumā” (1358/Lp13) un virzīt to izskatīšanai Saeimas sēdē otrajā lasījumā.

**2. Dažādi.**

**M.Možvillo** aicina komisijas deputātus doties uz Kongresu namā izvietoto vienoto atbalsta centru Ukrainas iedzīvotājiem, lai uzklausītu šos cilvēkus, kā rezultātā varētu pieņemt saprātīgus lēmumus, ņemot vērā reālo situāciju.

**M.Šteins** informē, ka Iekšlietu ministrija dara visu iespējamo, lai celtu PMLP un citu IeM dienestu kapacitāti. Tāpat informē, ka kopā ar pašvaldībām tiks Latvijā atvērti arī jauni centri, prezentē statistikas datus (pašvaldību civilās aizsardzības komisijās pēc palīdzības vērsušās 3350 personas, visvairāk Rīgā – 856, kas lūguši izmitināšanu. Kopā līdz šim ir izmitināta 1601 persona, 53 personas no šīs iespējas ir atteikušās. 1200 personām, kurām nav biometriskā pase, VRS ir izsniegusi vīzas, humānās vīzas ar tiesībām uz nodarbinātību izsniegtas 153 personām. Pašvaldības šobrīd ir gatavas izmitināt un paēdināt 6238 personas).

**E.Šnore** interesējas: 1) kāda ir bijusi virzība attiecībā par Latvijas pilsonības atņemšanu P.Avenam par V.Putina režīma atbalstīšanu; 2) vai ir vērojams Krievijas migrantu pieplūdums saistībā ar sankciju rezultātā radušos situāciju, kāda pašreiz izveidojusies Krievijā – bažas par to, ka varētu būt vēlme ieceļot Latvijā.

**M.Šteins** komentē, ka: 1) attiecībā par P.Avenu nepieciešams sagaidīt Tieslietu ministrijas izvērtējumu (ir apzināts sankcionējamo īpašumu un personu loks), pēc tam varēs attiecīgi rīkoties; 2) informē, ka ukraiņu bēgļi ierodas arī no Krievijas un Baltkrievijas puses, protams, ka tie tiek uzņemti – politiskā patvēruma procedūra strādā. Cilvēki ir interesējušies, bet saņemto iesniegumu nav daudz (politisko patvērumu var lūgt jebkuras valsts pilsoņi).

**R.Bergmanis** interesējas, vai ir vienota informācijas sistēma, kurā šie cilvēki tiek uzskaitīti (Rīgā kapacitāte bēgļu izvietošanai esot izsmelta, vai kāds to koordinē).

Izsaka vēlmi, lai komisijas deputātus informētu par situāciju uz Baltkrievijas robežas.

**J.Rancāns** komentē, ka informāciju par situāciju uz robežas komisija varēs saņemt rītdienas tematiskajā sēdē.

**M.Šteins** skaidro, ka VUGD koordinē visas valsts civilo aizsardzības komisiju kapacitātes, paralēli tiek veidota labāka un profesionālāka datu bāze (tajā būtu ne tikai izmitināšanas, bet arī izglītības jautājumi, kādus pakalpojumus iespējams saņemt).

Situācija uz robežas – aptuveni 10 nelegālo robežas šķērsotāju dienā. Izbūves sakarā veikta jauna cenu aptauja. Mērķis – šogad izbūvēt robežu (ar visiem pievedceļiem, infrastruktūru).

**R.Bergmanis** jautā par IeM vienoto operatīvo krīzes vadības centru – vai tas tiek veidots.

**M.Šteins** atbild, ka ir izveidots operatīvās vadības centrs šajā situācijā, bet ne tā, kā ir prezentēts VVA apakškomisijā.

**A.Bašķis** informē par Saeimas deputāta S.Riekstiņa vakardien ap plkst.13.00 redzēto J.Asara un Pērnavas ielu krustojumā Rīgā – BMW džipu ar Krievijas numura zīmēm (džips pieder Krievijas Alfa-bankai, kuras līdzīpašnieks ir P.Avens). Džipa agresīvajā rūpnieciskajā krāsojumā redzamas tanku kauju ainas, auto bija atstāts uz ietves, logā ievietota zīmīte ar telefona numuru, uz kuru var piezvanīt, ja kādu kaut kas neapmierina. Pēc ilgā pūlēm ieradās policija, apskatījās un aizbrauca – šo pārkāpumu novērst viņi nebija spējīgi, bet tā vietā izsauca pašvaldības policiju.

Lūgums sagatavot uz rītdienu informāciju par šo gadījumu – kā šis džips varēja iekļūt Latvijā, kas vispār no Krievijas var iekļūt Latvijā.

**M.Šteins** apsola šo informāciju nodot VDD. Aicina vērsties ar oficiāliem iesniegumiem oficiālās iestādēs. Šo konkrēto gadījumu lūgs kolēģiem noskaidrot.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 11.00.

Komisijas priekšsēdētājs J.Rancāns

Komisijas sekretārs E.Šnore

Protokolēja E.Kalniņa